** ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

 **ΕΛΛΗΝΙΚΗ ΔΗΜΟΚΡΑΤΙΑ**

 **ΝΟΜΟΣ ΜΑΓΝΗΣΙΑΣ Ζαγορά, 01 - 08 - 2023**

 **ΔΗΜΟΣ ΖΑΓΟΡΑΣ-ΜΟΥΡΕΣΙΟΥ Αριθμ. Πρωτ.: 7549**

 **Γραφείο Ανθρώπινου Δυναμικού**

 **και Διοικητικής Μέριμνας**

**Ταχ. Δ/νση** : Ζαγορά Πηλίου

**Ταχ. Κωδ.** : 370 01

**Πληροφορίες**: Γάκη Σπυριδούλα

**Τηλέφωνο** : 2426.350.124

**E-mail** : gakisp.dim.z.m@gmail.com

**ΑΝΑΚΟΙΝΩΣΗ**

**για την πρόσληψη προσωπικού με σχέση εργασίας ιδιωτικού δικαίου ορισμένου χρόνου σε υπηρεσίες καθαρισμού σχολικών μονάδων**

**Ο ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**Έχοντας υπόψη:**

1. Τις διατάξεις του άρθρου 18 του ν. 3870/2010 (Α’138 ) όπως έχουν τροποποιηθεί και ισχύουν,
2. Τις διατάξεις του ν.3584/2007 (Α΄143), Κώδικας Κατάστασης Δημοτικών Υπαλλήλων, όπως ισχύουν,
3. Τις διατάξεις του ν.3463/2006 (Α΄114), Κώδικας Δήμων και Κοινοτήτων, όπως ισχύουν,
4. Τις διατάξεις του ν.3852/2010, Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης (Α΄87), όπως ισχύουν,
5. Την υπ’ αριθ. 55472/23-7-2021 Απόφαση του Υπουργού Εσωτερικών «Διαδικασία και κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής Κατάρτισης (Δ.Ι.Ε.Κ.) και των Σχολείων Δεύτερης Ευκαιρίας (Σ.Δ.Ε.) της Χώρας από τους Δήμους με σύμβαση εργασίας ιδιωτικού δικαίου ορισμένου χρόνου» (ΦΕΚ 3352/Β΄/2021), όπως τροποποιήθηκε από την  [απόφαση ΥΠ.ΕΣ. 41797/23.06.2022 (ΦΕΚ 3327/28.06.2022 τεύχος Β](https://dimosnet.gr/blog/laws/%CE%B1%CF%80%CF%8C%CF%86%CE%B1%CF%83%CE%B7-%CF%85%CF%80-%CE%B5%CF%83-4179723-06-2022-%CF%86%CE%B5%CE%BA-332728-06-2022-%CF%84%CE%B5%CF%8D%CF%87%CE%BF%CF%82-%CE%B2/)'),
6. Την υπ’αριθμ.πρωτ.:ΔΙΠΑΑΔ/Φ.ΕΓΚΡ/78/10519/20-7-2023 απόφαση των Υπουργών Οικονομικών και Εσωτερικών, με την οποία εγκρίθηκε ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού ειδικότητας ΥΕ Καθαριστών-στριών σχολικών μονάδων, καθώς και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2023-2024,
7. Το υπ΄αριθ.πρωτ.:61784/21-07-2023έγγραφο του Υπουργείου Εσωτερικών με θέμα: «Ανακοίνωση έγκρισης πρόσληψης προσωπικού καθαριότητας σχολικών μονάδων της Χώρας με σχέση εργασίας ιδιωτικού δικαίου ορισμένου χρόνου στους Δήμους για το διδακτικό έτος 2023-2024»,
8. Την υπ’αριθ.142/28-07-2023 απόφαση (ΑΔΑ: Ψ2ΓΟΩΡΚ-0ΑΤ) του Δημοτικού Συμβουλίου του Δήμου Ζαγοράς-Μουρεσίου με θέμα: « Λήψη απόφασης περί καθορισμού αριθμού προσλαμβανόμενων ατόμων με σχέση εργασίας ιδιωτικού δικαίου ορισμένου χρόνου για την κάλυψη αναγκών καθαριότητας σχολικών μονάδων του Δήμου και ωρών ημερήσιας απασχόλησής τους σύμφωνα με το υπ΄αριθμ. πρωτ. :61784/21-07-2023 έγγραφο του Υπουργείου Εσωτερικών, κατόπιν της υπ΄αριθμ. πρωτ. 7451/26-07-2023 εισηγήσεως του αρμόδιου τμήματος του Δήμου»,
9. Την υπ’αριθμ.πρωτ.:7476/31-07-2023 βεβαίωση της Οικονομικής Υπηρεσίας του Δήμου σχετικά με την ύπαρξη πιστώσεων για την κάλυψη δαπανών μισθοδοσίας πέντε (5) συνολικά ατόμων, ειδικότητας ΥΕ Καθαριστών-στριών σχολικών μονάδων,
10. Το γεγονός ότι ο αριθμός των ατόμων που θα προσληφθούν αποτελεί τον μέγιστο που έχει εγκριθεί για τον Δήμο μας για το διδακτικό έτος 2023-2024, ήτοι πέντε (5) άτομα, αυξάνοντας τις συνολικές ώρες ημερήσιας απασχόλησής του προσωπικού από δεκατέσσερις (14) που έχουν εγκριθεί βάσει της υπ’αριθμ.πρωτ.:ΔΙΠΑΑΔ/Φ.ΕΓΚΡ/78/10519/20-7-2023 απόφασης των Υπουργών Οικονομικών και Εσωτερικών για τον Δήμο μας σε είκοσι τρείς (23), ενώ η κάλυψη της δαπάνης μισθοδοσίας του υπό πρόσληψη προσωπικού της παρούσας ανακοίνωσης θα γίνει τόσο από τη χρηματοδότηση του Δήμου από το Υπουργείο Εσωτερικών, όσο και από ιδίους πόρους, κατόπιν αναμόρφωσης του προϋπολογισμού τρέχοντος έτους του Δήμου μας για την εγγραφή των κατάλληλων πιστώσεων,
11. Τις ανάγκες των Δήμου Ζαγοράς-Μουρεσίου σε προσωπικό ιδιωτικού δικαίου ορισμένου χρόνου για την κάλυψη των αναγκών του στην καθαριότητα των σχολικών μονάδων της χωρικής του αρμοδιότητας

**Ανακοινώνει**

**Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά πέντε (5) ατόμων για την καθαριότητα σχολικών μονάδων στο Δήμο Ζαγοράς-Μουρεσίου, και συγκεκριμένα, ανά υπηρεσία, έδρα, ειδικότητα και διάρκεια σύμβασης, αριθμού ατόμων (βλ. ΠΙΝΑΚΑ Α):**

| **ΠΙΝΑΚΑΣ Α: ΘΕΣΕΙΣ ΠΡΟΣΩΠΙΚΟΥ** |
| --- |
| **Υπηρεσία** | **Έδρα υπηρεσίας** | **Ειδικότητα**  | **Αριθμός****ατόμων** | **Χρόνος απασχόλησης** |
| Δήμος Ζαγοράς - Μουρεσίου | Ζαγορά | ΥΕ Καθαριστές-στριες σχολικών μονάδων | Πλήρους απασχόλησης | Μερικής απασχόλησης**(4 ώρες)** | Μερικής απασχόλησης**(2 ώρες)**  | Διδακτικό έτος 2023-2024 |
| **2** | **2** | **1** |

**ΒΑΘΜΟΛΟΓΗΣΗ ΚΡΙΤΗΡΙΩΝ**

Η σειρά κατάταξης των υποψηφίων καθορίζεται μεταξύ τους με τα ακόλουθα κριτήρια:

1. **α) ΕΜΠΕΙΡΙΑ** μέχρι και τη λήξη του διδακτικού έτους 2019-2020:  **(17 μονάδες ανά μήνα εμπειρίας)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Μήνες | 1 | 2 | 3 | 4 | 5 | 6 | 7 | 8 | 9 | 10 | ... |
| Μονάδες | 17 | 34 | 51 | 68 | 85 | 102 | 119 | 136 | 153 | 170 | … |

**Και επιπλέον μία (1) μονάδα ανά μήνα για κάθε ανατεθείσα αίθουσα με ανώτατο όριο τις δέκα επτά (17) μονάδες**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Αριθμός Αιθουσών  | 1 | 2 | 3 | 4 | 5 | 6 | 7 | 8 | 9 | … | 17 |
| Μονάδες | 1 | 2 | 3 | 4 | 5 | 6 | 7 | 8 | 9 | … | 17 |

**β) ΕΜΠΕΙΡΙΑ** από το διδακτικό έτος 2020-2021 και εξής:  **(17 μονάδες ανά μήνα εμπειρίας)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Μήνες | 1 | 2 | 3 | 4 | 5 | 6 | 7 | 8 | 9 | 10 | ... |
| Μονάδες | 17 | 34 | 51 | 68 | 85 | 102 | 119 | 136 | 153 | 170 | … |

* *Ως βαθμολογούμενη εμπειρία λαμβάνεται υπόψη η απασχόληση σε αντίστοιχη θέση του οικείου Δήμου και Δημόσιου Ινστιτούτου Επαγγελματικής Κατάρτισης και Σχολείων Δεύτερης Ευκαιρίας χωρικής αρμοδιότητας του Δήμου που έχει διανυθεί με συμβάσεις εργασίας ιδιωτικού δικαίου ορισμένου χρόνου ή με συμβάσεις μίσθωσης έργου μέσω των οικείων υπηρεσιών για όσο διάστημα παρείχαν υπηρεσία.*
1. **ΠΟΛΥΤΕΚΝΟΙ ή ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ (20 μονάδες και 10 μονάδες για κάθε τέκνο πέραν του τρίτου)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Αριθμός τέκνων | 4 | 5 | 6 | 7 | 8 | 9 | 10 | ... |
| Μονάδες | 30 | 40 | 50 | 60 | 70 | 80 | 90 | … |

* *υποψήφιος που είναι ταυτόχρονα πολύτεκνος και τέκνο πολύτεκνης οικογένειας, δικαιούται να κάνει χρήση της προσφορότερης βαθμολογικά από τις δύο ιδιότητες. Αποκλείεται η αθροιστική βαθμολόγηση των παραπάνω κριτηρίων*
1. **ΤΡΙΤΕΚΝΟΙ ή ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ (15 μονάδες)**

|  |  |
| --- | --- |
| Αριθμός τέκνων | 3 |
| Μονάδες | 15 |

* *υποψήφιος που είναι ταυτόχρονα τρίτεκνος και τέκνο τρίτεκνης οικογένειας, δικαιούται να κάνει χρήση της προσφορότερης βαθμολογικά από τις δύο ιδιότητες. Αποκλείεται η αθροιστική βαθμολόγηση των παραπάνω κριτηρίων*
1. **ΑΝΗΛΙΚΑ ΤΕΚΝΑ (5 μονάδες για καθένα από τα δύο πρώτα τέκνα και 10 μονάδες για κάθε επιπλέον τέκνο πέραν των δύο πρώτων)**

|  |  |  |  |  |
| --- | --- | --- | --- | --- |
| αριθμός τέκνων | 1 | 2 | 3 | ... |
| μονάδες | 5 | 10 | 20 | … |

1. **ΜΟΝΟΓΟΝΕΑΣ ή ΤΕΚΝΟ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ (10 μονάδες για κάθε τέκνο)**

|  |  |  |  |  |
| --- | --- | --- | --- | --- |
| αριθμός τέκνων | 1 | 2 | 3 | ... |
| μονάδες | 10 | 20 | 30 | … |

* *υποψήφιος που είναι ταυτόχρονα γονέας και τέκνο μονογονεϊκής οικογένειας, δικαιούται να κάνει χρήση της προσφορότερης βαθμολογικά από τις δύο ιδιότητες. Αποκλείεται η αθροιστική βαθμολόγηση των παραπάνω κριτηρίων.*
1. **ΑΝΑΠΗΡΙΑ ΓΟΝΕΑ, ΤΕΚΝΟΥ, ΑΔΕΛΦΟΥ Ή ΣΥΖΥΓΟΥ**

|  |  |  |  |  |
| --- | --- | --- | --- | --- |
| Ποσοστό αναπηρίας | 50%-59% | 60%-66% | 67%-69% | 70% και άνω |
| μονάδες | 10 | 12 | 15 | 17 |

* *Ο υποψήφιος, στο πρόσωπο του οποίου συντρέχουν περισσότερες από μία περιπτώσεις ατόμων, των οποίων ασκεί το δικαίωμα προστασίας, δικαιούται να κάνει χρήση της προσφορότερης για τον ίδιο μοριοδότησης και πάντως μόνο μίας εξ αυτών.*
1. **ΗΛΙΚΙΑ**

|  |  |  |
| --- | --- | --- |
| Ηλικία | Έως και 50 ετών | Άνω των 50 ετών |
| μονάδες | 10 | 20 |

* *Ανώτατο όριο ηλικίας πρόσληψης ορίζεται το 67ο έτος συμπληρωμένο.*

**Ανάρτηση της ανακοίνωσης**

**Ολόκληρη η** ανακοίνωση αναρτάται στο κατάστημα της υπηρεσίας μας και στο χώρο των ανακοινώσεων του δημοτικού καταστήματος του Δήμου καθώς και στον διαδικτυακό τόπο του Δήμου [**http://www.dimos-zagoras-mouresiou.gr**](http://www.dimos-zagoras-mouresiou.gr)**.**

# Υποβολή αιτήσεων συμμετοχής

Οι ενδιαφερόμενοι καλούνται να συμπληρώσουν μόνο τη συνημμένη **ΑΙΤΗΣΗ-ΥΠΕΥΘΥΝΗ ΔΗΛΩΣΗ** και να την υποβάλουν **ηλεκτρονικά στην ακόλουθη διεύθυνση:** **dzag.mour@gmail.com****.**

**Μαζί με την αίτηση υποβάλλονται υποχρεωτικά τα απαιτούμενα δικαιολογητικά για την απόδειξη των προσόντων, των λοιπών ιδιοτήτων τους και της εμπειρίας**. Διόρθωση ή συμπλήρωση των αιτήσεων καθώς και αντικατάσταση ή κατάθεση επιπλέον δικαιολογητικών**, επιτρέπεται μόνο μέχρι τη λήξη της προθεσμίας υποβολής** των αιτήσεων συμμετοχής στη διαδικασία επιλογής

**Η αίτηση συμμετοχής, που θα υποβληθεί ηλεκτρονικά, πρέπει απαραιτήτως να εμφανίζεται υπογεγραμμένη, με φυσική υπογραφή. Ανυπόγραφες αιτήσεις δεν θα γίνονται δεκτές.**

**Επισημαίνεται ότι:** σύμφωνα με το νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή τον Μάιο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για το λόγο αυτό, η συμμετοχή των υποψηφίων στη διαδικασία πρόσληψης με την οικειοθελή υποβολή αίτησης με τα συνημμένα σε αυτή δικαιολογητικά προς τον Φορέα, συνεπάγεται τη συναίνεση του υποψηφίου για τη συλλογή και επεξεργασία των δεδομένων προσωπικού χαρακτήρα που τους αφορούν, καθώς και για την ασφαλή διατήρησή τους σε αρχείο (φυσικό ή ψηφιακό) για συγκεκριμένο σκοπό και για όσο χρόνο απαιτείται, προκειμένου να ολοκληρωθούν οι νόμιμες διαδικασίες πρόσληψης. Οι φορείς οφείλουν να προστατεύουν τα προσωπικά στοιχεία των υποψηφίων από τυχόν υποκλοπή προκειμένου να επιτυγχάνεται η ασφαλής επεξεργασία των δεδομένων προσωπικού χαρακτήρα. Οι υποψήφιοι διατηρούν το δικαίωμα ανάκλησης της συναίνεσής τους ανά πάσα στιγμή και κατόπιν υποβολής σχετικής αίτησης προς το Φορέα.

**Η προθεσμία υποβολής των αιτήσεων είναι δέκα (10) εργάσιμες ημέρες** και αρχίζει από την επόμενη ημέρα της ανάρτησης της ανακοίνωσης στο χώρο ανακοινώσεων του δημοτικού καταστήματος. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι κατά το νόμο εξαιρετέα (δημόσια αργία ή μη εργάσιμη) τότε η λήξη της προθεσμίας μετατίθεται την επόμενη εργάσιμη ημέρα.

Συγκεκριμένα, η προθεσμία υποβολής αιτήσεων ξεκινά στις **02/08/2023 και λήγει στις 16/08/2023 και ώρα 23:59.**

**Κατάταξη υποψηφίων**

Αφού η υπηρεσία μας επεξεργαστεί τις αιτήσεις των υποψηφίων, σύμφωνα με τα βαθμολογούμενα κριτήρια που επικαλείται κάθε υποψήφιος, τους κατατάσσει βάσει των κριτηρίων. Η **κατάταξη** των υποψηφίων, βάσει της οποίας θα γίνει η **τελική επιλογή** για την πρόσληψη με σύμβαση εργασίας ορισμένου χρόνου, πραγματοποιείται ως εξής:

1. Πρώτα απ΄ όλα οι υποψήφιοι κατατάσσονται στους πίνακες κατάταξης για τις θέσεις με βάση τη βαθμολογία που συγκεντρώνουν στα **βαθμολογούμενα κριτήρια***(εμπειρία αριθμός τέκνων πολύτεκνης οικογένειας, τριτεκνία αριθμός ανήλικων τέκνων, μονογονεϊκές οικογένειες, αναπηρία, ηλικία)*

2. Στην περίπτωση **ισοβαθμίας** υποψηφίων στη συνολική βαθμολογία **προηγείται αυτός που έχει τις περισσότερες μονάδες στο πρώτο βαθμολογούμενο κριτήριο***(χρόνος εμπειρίας)* και, αν αυτές συμπίπτουν, αυτός που έχει τις περισσότερες μονάδες στο δεύτερο κριτήριο *(αριθμός τέκνων πολύτεκνης οικογένειας)* και ούτω καθεξής. Αν εξαντληθούν όλα τα κριτήρια, η σειρά μεταξύ των υποψηφίων καθορίζεται με δημόσια κλήρωση.

**Ανάρτηση πινάκων και υποβολή αντιρρήσεων**

Μετά την κατάρτιση των πινάκων, η υπηρεσία μας **θα αναρτήσει, το αργότερο μέσα σε δέκα (10) ημέρες από τη λήξη της προθεσμίας υποβολής των αιτήσεων συμμετοχής, τους πίνακες κατάταξης των υποψηφίων** στον πίνακα ανακοινώσεων του δημοτικού καταστήματος και στην αρχική σελίδα της ιστοσελίδας του δήμου, ενώ θα συνταχθεί **και σχετικό πρακτικό ανάρτησης** το οποίο θα υπογραφεί από δύο (2) υπαλλήλους της υπηρεσίας.

Κατά των πινάκων αυτών επιτρέπεται στους ενδιαφερόμενους η άσκηση **αντίρρησης ατελώς**  μόνο για εσφαλμένο υπολογισμό της μοριοδότησης μέσα σε αποκλειστική **προθεσμία δύο (2) εργασίμων ημερών** η οποία αρχίζει από την επόμενη ημέρα της ανάρτησής τους. Η αντίρρηση υποβάλλεται ηλεκτρονικά στην ηλεκτρονική διεύθυνση **dzag.mour@gmail.com****.**

Μετά την εξέταση των αντιρρήσεων ανακοινώνεται ο τελικός πίνακας επιτυχόντων – προσληπτέων. Οι τελικοί πίνακες αναρτώνται στον πίνακα ανακοινώσεων του δημοτικού καταστήματος και στην ιστοσελίδα του δήμου.

**Πρόσληψη**

Το προσωπικό προσλαμβάνεται με σύμβαση εργασίας ιδιωτικού δικαίου ορισμένου χρόνου **αμέσως μετά** την κατάρτιση των τελικών πινάκων κατάταξης των υποψηφίων με απόφαση του αρμόδιου προς διορισμό οργάνου.

Προσληφθέντες που αποχωρούν πριν από την λήξη της σύμβασής τους, **αντικαθίστανται** με άλλους από τους εγγεγραμμένους και διαθέσιμους στον πίνακα της οικείας ειδικότητας, κατά τη σειρά εγγραφής τους σε αυτόν.

Σε κάθε περίπτωση, οι υποψήφιοι που προσλαμβάνονται λόγω αντικατάστασης αποχωρούντων υποψηφίων, απασχολούνται για το **υπολειπόμενο,** κατά περίπτωση, χρονικό διάστημα και μέχρι συμπληρώσεως της **εγκεκριμένης διάρκειας** της σύμβασης εργασίας ορισμένου χρόνου.

**ΑΝΑΠΟΣΠΑΣΤΟ ΤΜΗΜΑ της παρούσας ανακοίνωσης αποτελούν:**

**α.** Το έντυπο **«ΑΙΤΗΣΗ – ΥΠΕΥΘΥΝΗ ΔΗΛΩΣΗ»** που συμπληρώνουν και υποβάλλουν ηλεκτρονικά οι υποψήφιοι **και**

 **β.** το **«ΠΑΡΑΡΤΗΜΑ για την πρόσληψη καθαριστών – καθαριστριών στις σχολικές μονάδες των Δήμων»,** το οποίο περιλαμβάνει: i) οδηγίες για τη συμπλήρωση της αίτησης – υπεύθυνης δήλωσης με πρωτόκολλο ΑΝΑΚΟΙΝΩΣΗΣ 7549/01-08-2023, σε συνδυασμό με επισημάνσεις σχετικά με τα προσόντα και τα βαθμολογούμενα κριτήρια κατάταξης των υποψηφίων και ii) τα δικαιολογητικά που απαιτούνται για την έγκυρη συμμετοχή τους στη διαδικασία επιλογής.

 **Ο ΔΗΜΑΡΧΟΣ ΖΑΓΟΡΑΣ - ΜΟΥΡΕΣΙΟΥ**

 **ΠΑΝΑΓΙΩΤΗΣ ΚΟΥΤΣΑΦΤΗΣ**